Publication: Magyar Közlöny
Issue: MK-1999-116 (Year: 1999, Number: 116)
Era: 1990-2004
Section: 1992. évi LXXXIV. törvény (a továbbiakban: AT) 2. §
Paragraph Index: 78

(2) Az AT 4. §-ának (2) bekezdése helyébe a következő rendelkezés lép: „(2) A Nyugdíjbiztosítási Alap az (1) bekezdésben megjelölt ellátásokon túl, azok finanszírozásával összefüggésben közvetlenül felmerült kamatkiadásokra, bankköltségre, postaköltségre, a jóváhagyott működési kiadások külső forrásból nem biztosított fedezetének biztosítására, az ellátások fedezetére szolgáló vagyongazdálkodási tevékenység költségeire, az Adó- és Pénzügyi Ellenőrzési Hivatal (a továbbiakban: APEH) járulékbeszedési feladatainak ösztönzésére, valamint a törvényben meghatározott egyéb kiadásra használható fel. A Nyugdíjbiztosítási Alap működési költségvetését a 10. § (3) bekezdése szerinti kiadások terhelik.”

Source: https://magyarkozlony.hu/hivatalos-lapok/4683e022ce2f5f50407aacbac5fbc05fe0425ab9/dokumentumok/041799d3788a83ef1318bfcf4b33b05c49e70754/letoltes